
CONCLUZII: 


> Menţinerea stabilităţii şi echilibrului internaţional, realizarea păcii şi securității 


au devenit de mult timp un deziderat. În condiţiile în care războiul este perceput 
ca o opțiune inacceptabilă în rezolvarea problemelor cu care se confruntă 
omenirea, în momentul actual, mai importantă este prevenirea conflictelor şi 
gestionarea crizelor ce pot degenera. Din analizele întreprinse rezultă că 
problematica soluționării crizelor se cere abordată în mai multe planuri. 
Caracteristica de bază a sistemului relaţional internaţional este restructurarea, 
transformarea sau extinderea unor organizaţii şi instituţii politice, economice şi 
de securitate. 

Apreciem că modificările profunde pe care le suferă conceptul de securitate şi 
apariția unor probleme de securitate, adesea neaşteptate, necesită o reformă a 
domeniului, respectiv constituirea unei paradigme de înţelegere a securităţii, 
care se îndepărtează de modul tradițional şi care mizează pe sinonimia apărare 
— securitate. 


studiul nostru avem în atenție conflictului, realizarea păcii, construcția 


sl 


operațiile de menținere a păcii, ca parte a 
operațiilor de pace. Aşadar, literatura de 
specialitate şi regulamentele arată că 
„operațiile de pace constau în: prevenirea 


păcii, menținerea păcii, impunerea păcii 


| +** FT-1 Doctrina operaţiilor Forţelor Terestre, 
Bucureşti, 2004, art. 1131. 

1. Specificul şi actualitatea operaţiilor de menținere a păcii 


Nu orice acțiune întreprinsă de un subiect de 
drept internațional este o operaţie de menținere a 
păcii. Într-o accepţiune largă, operaţiile de 
menţinere a păcii sunt executate pentru sprijinul 
eforturilor diplomatice depuse pentru stabilirea 
şi menţinerea păcii. 

Operaţiile de menţinere a păcii sunt, în 
general, întreprinse în baza Capitolului VI al 
Cartei ONU, care se referă la soluționarea 
paşnică a disputelor. Potrivit acestui capitol, 
sunt utilizate negocierile, medierea, arbitrajul 
între părţile aflate în conflict şi mijloacele 
Juridice ale dreptului internaţional. 

Carta ONU reprezintă documentul de bază 
pentru actele constitutive ale multor organizații 
internaţionale. În Articolul 1 se subliniază, în 
mod clar, principalul rol al organizației — 
„menţinerea păcii şi securității internaționale”, 
de la crearea sa, organizația fiind chemată să 
prevină disputele ce s-ar fi putut transforma în 
conflicte armate, să convingă părțile opozante să 
folosească masa de discuţii şi nu forța armată 
sau să ajute la restabilirea păcii, în cazul 
declanşării vreunui conflict. 

Operaţiile de menținere a păcii sunt o parte a 
operaţiilor în sprijinul păcii (peace support 
operations - PSOs). Operaţiile în sprijinul păcii 
reprezintă acele operaţii non-articol 5 de răspuns 
la criză, multifuncţionale, conduse impartial, 
conform principiilor Cartei ONU, desfăşurate, 
de regulă, în sprijinul unei organizații 
internaționale recunoscute (ONU, UE, OSCE) în 
scopul păstrării, restaurării sau impunerii păcii. 


Din documentarea efectuată rezultă că 
operațiile de menţinere a păcii au evoluat în 
ultimii ani, acestea constituindu-se ca misiuni de 
generația a treia, după cele de observare, 
considerate de primă generaţie şi intervenţiile de 
urgență. Aşadar, operaţiile de menţinere a păcii 
reprezintă acţiunile pentru restaurarea păcii în 
zone de conflict, prin mijloace militare şi/sau 
civile. 

Aceste operații au în vedere oprirea, mode- 
rarea şi/sau terminarea ostilităților între sau în 
interiorul statelor prin intermediul intervenției 
imparțiale a unei a treia părți, organizată şi con- 
dusă. Această a treia parte este, de regulă, o 
Forţă Multinațională pentru Menţinerea Păcii 
(FMMP). În ultimii ani, ONU a extins, în mod 
semnificativ, tipul operațiilor militare de men- 
tinere a păcii, incluzând activități umanitare, 
precum protecția ajutoarelor umanitare şi a 
refugiaților. 

Forţa militară organizată şi destinată opera- 
țiilor de menţinere a păcii nu are posibilitatea să 
susțină o luptă în condiţii de luptă armată 
standard. 

„Conducerea unei operaţii în sprijinul păcii 
necesită înțelegerea şi aplicarea principiilor şi 
conceptelor ce reglementează aceste operaţii, 
care sunt, oarecum, diferite de cele clasice. 
Aplicarea a trei principii — imparțialitatea, con- 
sensul şi restrângerea folosirii forței - constituie 
diferenţa principală faţă de acţiunile clasice.” 


Maior Cornel Cucu, licenţiat al Universităţii Naţionale de Apărare „Carol D”, 
Bucureşti, absolvent al studiilor postuniversitare în Relaţii Internaţionale la Academia de 


Poliţie „Alexandru loan Cuza”, Bucureşti, doctorand în ştiinţe militare al Universităţii 
Naţionale de Apărare „Carol D’, este preocupat de studiul şi analiza aspectelor care 
determină starea securităţii militare a României. 

În momentul actual, operaţiile de menţinere 
a păcii ocupă o poziție dominantă şi o impor- 
tanță deosebită, datorită numeroaselor aspecte ce 
le caracterizează, şi anume: 

- sporirea numărului situaţiilor în care orga- 
nismele internaționale trebuie să intervină 
pentru rezolvarea crizelor; 

- influenţa obiectivelor politice asupra desfă- 
şurării operaţiilor, la orice nivel, determină orga- 
nizarea diferită a structurilor de comandă, 
precum şi necesitatea înţelegerii obiectivului 
politic de către toți participanţii, ceea ce duce la 
evitarea unor acțiuni ce ar putea avea efecte 
negative; 

- complexitatea ducerii operaţiilor din cauza 
instabilității mediului politico-militar şi social 
cere un grad sporit de pregătire a tuturor forțelor 
militare care se desfăşoară; 

- caracterul multinațional al operaţiilor impli- 
că desfăşurarea activităților într-un coman- 
dament tip Joint, cunoaşterea procedurilor de 
interoperabilitate pe plan multinațional, precum 
şi adoptarea unor aranjamente de comandă; 

- prezenţa în teatrul de operaţii a numeroase 
organizații paramilitare şi nonmilitare implică o 
coordonare şi o colaborare strânsă a structurilor 
comandamentelor participante la operaţii; 

- desfăşurarea acțiunilor militare prin 
procedee diferite față de cele folosite într-un 
război clasic. 

Operaţiile de menținere a păcii includ’: 

- observarea, ca element de bază în operațiile 
de menţinere a păcii, are drept scop fundamental 
supravegherea, monitorizarea şi raportarea evo- 
luției situației din zonă şi respectarea condițiilor 
stabilite prin acorduri şi armistițiu; 

- impunerea de forțe, ce presupune menţinerea 
separării forțelor militare opozante, ca urmare a 
unei încetări temporare a focului sau a unui 
acord oficial de încetare a focului; 

- asistența pentru tranziție, care constă în 
acțiunile militare întreprinse ca urmare a înce- 
tării focului, înainte de instalarea instituțiilor 
civile abilitate pentru o misiune de consolidare a 
păcii pe termen lung. Acţiunile sunt desfăşurate 
în timp ce este negociat un acord de pace şi, 
ulterior, ca un element de implementare a 
acestuia. Scopul lor este de a sprijini tranziția, 


de la conflict la starea de pace, cu o structură 
politică acceptabilă pentru națiunea respectivă şi 
comunitatea internațională. 

Operaţiile de menţinere a păcii (peace- 
keeping) devin necesare atunci când există riscul 
reaprinderii violente a conflictelor, pentru ca, în 
cele din urmă, operaţiile de construcție a păcii 
postconflict sau de rezoluție a conflictului 
(conflict resolution/post-conflict, peacebuilding) 
să asigure intervenția în stadiul final al 
conflictului sau crizei. 

ONU are o structură specializată, care coor- 
donează nemijlocit misiunile de menținere a 
păcii inițiate în diverse zone de operații, şi 
anume Departamentul pentru operații de menţi- 
nere a păcii (DPKO). Structura cuprinde: şeful 
misiunii (este şi reprezentantul special al secre- 
tarului general al ONU); directorul administrativ 
(este şi reprezentantul Diviziei Operații a ONU 
şi principalul consilier al şefului misiunii în 
probleme administrative şi financiare); biroul de 
relații civili-militari;, comandantul forțelor şi 
componenta militară (contingente militare din 
diverse state), observatorii militari; forțele de 
poliție; specialiştii civili. 

Forţele militare destinate desfăşurării 
operaţiilor de menţinere a păcii acţionează pe 
baza unui mandat şi a regulilor de angajare 
stabilite de către organizația sub egida căreia 
participă. 

Mandatul trebuie să prevadă: scopul opera- 
iei; misiunea forțelor; obiectivele ce trebuie 
îndeplinite; compunerea forțelor; numirea 
comandantului şi a altor mediatori speciali şi 
termenii de referință ai acestora; nominalizarea 
structurii responsabile care supervizează opera- 
tia; sprijinul logistic şi financiar; distincția dintre 
organizațiile de sprijin şi responsabilitățile 
naționale; data limită a mandatului; condițiile şi 
termenele pe care țara-gazdă intenționează să le 
impună referitor la prezența forței; reglementări 
privind drepturile şi imunitățile personalului. 

Pe timpul executării operaţiilor de menti- 
nere a păcii se vor executa şi misiuni referitoare 
la: monitorizarea şi supervizarea zonelor de 
separație între zonele aflate în conflict; stabilirea 
de zone sigure; garantarea sau interzicerea 
libertăţii de mişcare; demobilizarea forțelor 

aflate în conflict; protecția obiectivelor vitale în 
cadrul zonelor de responsabilitate; repararea 
căilor de comunicație; protecţia şi suprave- 
gherea taberelor de refugiați; monitorizarea 
schimburilor de prizonieri de război între părțile 
aflate în conflict; aprovizionarea cu apă, alimen- 
te şi carburanţi; monitorizarea strângerii şi depo- 
zitării armamentului. 

Forţa stabilită pentru operații de menţinere 
a păcii trebuie să fie credibilă, făcându-şi evi- 
dentă capacitatea de a-şi îndeplini misiunea în 
orice condiţii. Ea trebuie să fie în măsură să 
descurajeze acţiunile părților în conflict prin 


simpla prezență fizică în punctele probabile de 
manifestare a violenţelor sau, când situaţia o 
impune, să intervină pentru reinstaurarea ordinii 
şi liniştii în zonă“. 


? http://www.un.org/french/aboutun/charte/index.html 
3 x SMG/PF-3.15 Manualul pregătirii şi executării 
misiunilor militare în afara teritoriului statului român 
de către contigentele naţionale, Buzău, 2005, p. 10. 
Ai aa 

Ibidem, p.14. 
5 *** Doctrina pentru operațiile 
multinaționale, Bucureşti, 2001, p. 14. 
6 + FT-1 Doctrina operațiilor Forțelor Terestre, 
Bucureşti, 2004, art. 1131. 


întrunite 


2. Obiective şi tendinţe în operaţiile de menținere a păcii 


Obiectivul general al operațiilor de menți- 
nere a păcii este de a descuraja declanşarea sau 
continuarea unor conflicte militare, prin 
participarea unei forțe militare internaționale 
abilitate. 

Obiectivele diferă de la o operație la alta, în 
funcție de tipologia acestora şi de modalitățile 
operaționale care se referă la: finalitatea unei re- 
zoluții a unui organism internațional abilitat; in- 
teresele naționale ale statelor participante; inte- 
resele principalelor organisme internaționale. 

Din documente de bază ale ONU rezultă că, 
în contextul actual al relațiilor internaționale, 
„Obiectivele principale ale operațiilor de menți- 
nere a păci sunt: îndeplinirea cu eficiență a 
misiunilor de realizare a securității colective 
prin cooperare, precum şi a altora generate de 
noile riscuri şi amenințări apărute; dezvoltarea 
unor aranjamente şi structuri flexibile, pretabile 
unor misiuni complexe, în care decizia de 
participare la operaţii să rămână una națională, 
fundamentată pe înţelegeri deja tradiționale la 
ONU; prevenirea, rezolvarea conflictului sau 
dezamorsarea situației de criză, promovarea 
păcii; sprijinul reconstrucției ordinii de drept şi a 
structurilor constituționale; diminuarea unor 
surse de risc şi a amenințărilor. 

Stabilirea obiectivelor principale se reali- 
zează de către factorul politic în baza manda- 
tului stabilit de Consiliul de Securitate şi, după 
opinia noastră, ca rezultat al concluziilor şi 


învățămintelor rezultate din numeroasele 
operații desfăşurate. 

Recentele operații de menținere a păcii au 
arătat că, adesea, acestea se desfăşoară adesea 
într-o situație instabilă şi nedefinită, ce poate 
crea condițiile necesare întrebuințtării forțelor 
armate, care, de multe ori, se află într-o fază 
greu de rezolvat. O situație de consens total 
influențează pregătirea, organizarea, conducerea 
operației şi, mai ales, fizionomia de întrebui- 
nțare a fortelor. 

În deceniile şapte şi opt ale secolului trecut, 
ONU a lărgit tipul operațiilor militare, 
desfăşurate în cadrul strategiei de menținere a 
păcii, introducând un nou concept, acela al 
„operaţiilor de menținere a păcii cu spectru larg 
— Wider Peacekeeping Operations”, care include 
şi protecția refugiaților şi ajutorul umanitar. 
Acest nou gen de abordare a misiunilor de 
menţinere a păcii a fost caracterizat de o parti- 
cipare mai numeroasă a elementelor civile, 
aflate sub comanda unui manager civil al misi- 
unii (poliție civilă, monitori electorali sau 
militanti pentru drepturile omului). 

De asemenea, s-a mai observat că operațiile 
de menţinere a păcii se desfăşoară adesea într-o 
situație instabilă şi nedefinită, care poate crea 
condițiile necesare pentru întrebuințarea forței 
militare după criteriile operaţiilor de menţinere a 
păcii. 

După Summit-ul NATO de la Washington 

(aprilie 1999), politicienii Alianţei au aprobat 
desfăşurarea unor operaţii de mică intensitate, 
care să sprijine managementul crizelor. 
Totodată, la acelaşi summit, s-au pus bazele 
unor noi tipuri de operații executate de NATO, 
şi anume: operații non-Articol 5 sau de răspuns 
la crize (NASCRO). 

În ultimii ani, în NATO, tendința este ca 
operațiile de menținere a păcii să fie înlocuite de 
conceptul de NASCRO, considerate ca operații 
de mică intensitate, care nu vor atinge niciodată 
amploarea unor conflicte majore, regionale sau 
mondiale. Acest gen de operaţii se execută şi în 
cooperare cu ţări partenere sau altele care doresc 
să participe, dar sub conducerea nemijlocită a 
unui comandament NATO (permanent sau, în 
viitor, CJTF) şi care pot sau nu să aibă 
recunoaştere internațională, aflându-se sub egida 


ONU sau OSCE. 

Chiar dacă numesc acelaşi tip de operații, 
fiecare nouă denumire înseamnă o creştere a 
importanţei pe care o ocupă aceste operații 
pentru comunitatea internațională, generând o 
recunoaştere internațională. 

În opinia noastră, participarea statelor şi 
organizațiilor internaționale la operațiile multi- 
naţionale de menţinere a păcii nu este o „modă”, 
determinată de amploarea actuală a situațiilor 
conflictuale, ci, mai degrabă, reprezintă un sens 
de măsuri eficiente de gestionare a crizelor 
politico-militare, de prevenire a conflictelor de 
orice natură şi o măsură de asigurare a securității 
globale sau regionale. 


7 nttp:/hwvww.un.org/french/aboutun/charte/index.html 


3. Aspecte juridice, concepții doctrinar — Strategice şi repere operaţionale 
privind participarea forțelor româneşti la operaţiile de menţinere a păcii 


Baza juridică a operaţiilor în sprijinul păcii, 
implicit şi pentru operațiile de menținere a păcii, 
o reprezintă Carta ONU, semnată la 26 iunie 
1945 şi intrată în vigoare la 24 octombrie 19455. 
Operaţiile de menţinere a păcii sunt cele mai 
importante misiuni ale Naţiunilor Unite. 

În acest sens, Articolul 1 din Carta ONU 
prevede că unul din scopurile Naţiunilor Unite 
este „să mențină pacea şi securitatea interna- 
țională, şi, în acest scop, să ia măsuri colective 
eficace pentru prevenirea şi înlăturarea amenin- 
țărilor împotriva păcii şi pentru reprimarea 
oricăror acte de agresiune sau altor violări ale 
păcii şi să înfăptuiască, prin mijloace paşnice şi 
în conformitate cu principiile justiției şi 
dreptului internațional, aplanarea ori 
rezolvarea diferendelor sau situațiilor cu 
caracter internațional care ar putea duce la o 
violare a păci”. 

Marea majoritate a literaturii de 
specialitate, în dezbaterile despre menținerea 
păcii, aduce ca argument Capitolul VI din Carta 
ONU. Acesta prevede activitățile care 
reglementează rezolvarea paşnică a diferendelor 


prin „negocieri, anchetă, mediere, conciliere, 
arbitraj, pe cale judiciară, recurgerea la 
organizații sau acorduri regionale sau prin orice 
mijloace paşnice la alegerea părților 
implicate”!%, fără a se prevedea intervenția 
forțelor armate, dar măsuri cu intervenție armată 
sunt prevăzute în Capitolul VII, în scopul 
impunerii păcii. 

În concordanță cu obiectivele de politică 
externă şi cu angajamentele internaționale asu- 
mate, Armata României trebuie să fie în măsură 
să pregătească, să desfăşoare şi să susțină 
participarea unor forţe la operații multinaționale, 
în scopul soluționării situațiilor de criză care 
afectează interesele naţionale şi ale comunităţii 
internaționale. 

Participarea României la misiuni internațio- 
nale se face pe baza prevederilor Constituţiei, a 
legilor ce vizează apărarea națională şi a acordu- 
rilor, convențiilor şi tratatelor internaţionale la 
care România este  semnatară. Această 
participare determină extinderea diplomației 
apărării în actualul mediu de securitate şi oferă 
posibilitatea promovării mai active a securității 

şi stabilității regionale şi globale. 

Textul modificat al Constituţiei României, 
de la articolul 118, completează dimensiunile 
sub care trebuie abordate apărarea şi securitatea 
națională. Consiliului Suprem de Apărare a Ţării 
i se extind atribuțiile de organizare şi 
coordonare unitară a activităților referitoare la 
apărarea ţării şi securitatea națională şi la cele 
care privesc „participarea la menţinerea 
securităţii internaționale şi la apărarea 
colectivă în sistemele de alianță militară, 
precum şi la acțiuni de menţinere sau restabilire 
a păci"! 

Direcțiile stipulate şi în Legea 
fundamentală a României, în care va acţiona țara 
noastră, sunt: 

- participarea la acțiunile ce presupun menţi- 
nerea securității internaționale; 

- participarea la apărarea colectivă, ca moda- 
litate de acţiune specifică Alianţei din care 
România face parte; 

- participarea la acțiuni de menţinere a păcii 
sau de restabilire a păcii, sub egida ONU ori alte 
structuri de securitate. 

Cadrul juridic privind participarea 
României la operații multinaționale este asigurat 
de Legea apărării naționale nr. 45/1995, unde se 
prevede că „în interesul securității colective şi 
potrivit obligaţiilor asumate de România prin 
tratate internaționale, la solicitarea 
Preşedintelui României, se supune 
Parlamentului spre aprobare participarea cu 
efective şi tehnică militară la constituirea 
forțelor internaţionale destinate menţinerii păcii 
sau în scopuri umanitare”. 

În deplin consens cu acest fundament 
Juridic, în Strategia Militară a României se 
stipulează, ca obiectiv şi concept operațional, 
participarea armatei noastre cu forţe şi mijloace 
militare la operații multinaționale de menţinere a 
păcii şi umanitare, sub conducerea Alianţei, ori 
în cadrul altor forțe multinaționale constituite 
ad-hoc sub egida ONU sau OSCE. 

În conformitate cu Doctrina pentru 
operațiile întrunite multinaționale şi în baza 
opțiunilor politice, „participarea României la 
operaţii multinaționale vizează: 

- sprijinul comunităţii internaţionale în asigu- 


rarea păcii şi securității în lume; 

- afirmarea rolului României de generator de 
securitate şi stabilitate; 

- dezvoltarea şi diversificarea cooperării cu 
toate statele; 

- instruirea şi pregătirea unităților, 
efectivelor participante, corespunzător 
particularităților mediului internațional şi al 
modului de acțiune în zonele reale de conflict şi 
război; 

- realizarea criteriilor de standardizare şi 
interoperabilitate cu armatele ţărilor membre 
NATO”. 

Ca urmare, Armata României va participa „Ja 
următoarele tipuri de operaţii: 

- operații întrunite multinaționale pentru 
apărarea colectivă, conform articolului 5 din 
Tratatul Atlanticului de Nord; 

- operaţii de pace, sub egida ONU/OSCE şi 
conduse nemijlocit de acestea, 

- operaţii non-articol 5, de răspuns la crize, 
conduse de NATO, sub mandat ONU/OSCE.”!* 

În vederea îndeplinirii unor asemenea misi- 
uni, apreciem că se impune să disponibilizăm 
capacitățile militare necesare pentru: 

- prevenirea şi gestionarea unor situaţii de 
criză politico-militară, care pun în pericol 
stabilitatea şi securitatea regională şi 
subregională; 

- participarea la acţiuni pentru prevenirea 
extinderii ori lichidării efectelor situațiilor de 
Criză; 

- participarea la prevenirea şi înlăturarea 
urmărilor unor catastrofe sau dezastre. 

Forţele destinate de partea română vor 
participa la aceste tipuri de operaţii cu aprobarea 
Parlamentului, în baza unei solicitări oficiale 
adresate României de ONU/OSCE, în funcţie de 
resursele financiare puse la dispoziție de către 
Guvernul României. 

Negocierile angajării României la operațiile 
de stabilitate în sprijinul păcii se fac pe baza 
unui sistem coerent de principii, astfel: 

- participarea la operațiile de stabilitate se 
execută pe baza aprobării politice a 
Parlamentului României; 

- menținerea unui echilibru optim între forțele 
angajate în operaţii în sprijinul păcii, cele 


COLOCVIU STRATEGIC Nr. 11 (LXX), Noiembrie 2006 


destinate înlocuirii acestora şi forțele destinate 
asigurării apărării naționale; 

- realizarea şi menținerea unui înalt nivel de 
interoperabilitate conceptuală şi acțională a 
forțelor destinate, potrivit standardelor NATO; 

- menținerea autorității naționale asupra 
forțelor şi mijloacelor aflate în misiune, 
putându-se hotărî continuarea participării la 
misiune a acestora sau retragerea lor din teatrele 
de operaţii; 

- participarea structurilor militare româneşti, 
în cadrul contingentelor aparținând unor state 
membre NATO, se execută în urma unor 
negocieri concretizate prin semnarea de către 
părți a unor memorandumuri de înțelegere şi 
acorduri tehnice, prin care se stabilesc: modul de 
exercitare a controlului operaţional, regulile de 
angajare,  responsabilitățile părților privind 
susținerea logistică a misiunii şi modul de 
transfer al autorităţii asupra forțelor; 

- participarea cu personal la misiunile de 
stabilitate, desfăşurate sub egida ONU/OSCE, se 
face printr-o limită de reprezentativitate stabilită 
de aceste organisme, proporțional cu contribuția 
financiară națională, prin alocarea de posturi 
/funcţii în cadrul misiunilor; 

- participarea cu forțe şi mijloace la operațiile 
în sprijinul păcii şi misiunile de pace sub egida 
UE se face în concordanţă cu oferta națională, în 
condiţiile şi limitele stabilite de acest organism 
şi acceptate de partea română; 

- negocierea participării cu forțe şi mijloace la 
operaţiile multinaționale de stabilitate şi de 
sprijin se execută pentru fiecare misiune în 
parte, avându-se în vederea interesele naționale 
şi angajamentele internaționale la care România 
este parte. 

Referindu-ne, în concret, la aspectele 
Juridice şi umanitare în operaţiile multina- 
tionale, considerăm că, aderând la tratatele, 
convențiile şi acordurile internaționale care 
reglementează ducerea războiului, România şi-a 
asumat, pe de o parte, respectarea acestora, şi pe 
de alta, responsabilitatea stabilirii aliaților săi. 
Urmărind această linie de conduită, este exclusă 
posibilitatea de a intra într-un conflict sau 
parteneriat militar alături de state care nu înţeleg 
că aplicarea dreptului internațional umanitar 


într-un război este prioritară, fundamentală şi 
ține de esența unei națiuni civilizate. 

Dreptul internaţional umanitar şi al conflic- 
telor armate este cadrul de desfăşurare al 
războiului, iar de respectarea sau nerespectarea 
lui depinde statutul internațional al ţării. 
Aplicarea dreptului internațional umanitar 
vizează: aspectele generale ale conflictului; 
principiile generale de ducere a războiului; 
regulile esențiale de drept internațional al 
războiului. 

Forţele armate şi membrii acestora se supun 
atât legilor internaționale, cât şi celor interne ale 
statului căruia îi aparţin. Într-un conflict armat, 
forțele militare implicate trebuie să fie 
conştiente că intervenția nu poate să înceapă, 
dacă: 

- nu este mandatată printr-o rezoluție a 
Consiliului de Securitate al ONU; 

- nu este făcută în scopul apărării colective 
sau individuale, conform articolului 51 din Carta 
ONU. 

Statutul forțelor (SOFA) care participă la 
operaţiile multinaționale decurge şi se 
încadrează în limitele prevăzute de Legea nr. 
23/1996 privind ratificarea Acordului între 
statele părți la Tratatul Atlanticului de Nord şi 
celelalte state participante la Parteneriatul pentru 
Pace, care stipulează statutul forțelor lor, 
precum şi protocolul adițional, încheiate la 
Bruxelles la 19 iunie 1995 şi de Legea nr. 
61/2000 pentru aplicarea Acordului respectiv. 

Pe baza Doctrinei pentru operațiile întrunite 
multinaționale s-a elaborat Strategia întrebuin- 
tării forțelor şi mijloacelor Armatei României la 
operațiile în sprijinul păcii, care stabileşte 
nivelul şi dinamica de participare la efortul 
internațional pentru restabilirea păcii în zonele 
de conflict şi menținerea acesteia în etapa 
postconflict a războaielor sau crizelor 
desfăşurate în diferite regiuni ale globului. 

În ceea ce priveşte aspectele doctrinare 
privind participarea la operațiile multinaționale, 
opinăm că acestea sunt sintetizate în principiile 
generale de ducere a războiului potrivit cărora: 

- părțile angajate într-un conflict armat nu au 
un drept nelimitat în alegerea mijloacelor şi 
metodelor de purtare a acțiunilor militare; 

- în utilizarea acestor mijloace şi metode, 
trebuie să se facă întotdeauna distincție netă 
între obiectivele militare, pe de o parte, 
populația şi persoanele civile şi forurile cu 
caracter civil pe de altă parte, astfel încât 
atacurile să nu fie îndreptate decât împotriva 
celor dintâi; 

- să se limiteze, pe cât posibil, proporțiile 
distrugerilor şi suferințele pe care le-ar putea 
îndura combatanții. 


În opinia noastră, aspectele Juridice, doctrinar 
— strategice şi umanitare privind participarea la 
operaţiile multinaționale au un caracter comple- 
mentar. 


$ http://www.un.org/french/aboutun/charte/index.html 

j http://www.un.org/french/aboutun/charte/chap1.htm 

10 Ibidem, Art. 33, /chap6.htm 

S Constituția României, București, 2003, art. 118. 

a Legea Apărării naţionale nr. 45/1995, Monitorul 
Oficial nr. 172 din 07.07.1994, p.1, art. 5. 

3 Doctrina pentru Operații întrunite multinaționale, 
Bucureşti, 2001, p. 23. 

14 Ibidem, p.23. 


PROPUNERI 


e În contextul schimbărilor intervenite în abordarea operațiilor de menţinere a 
păcii, este oportună efectuarea unui studiu referitor la rolul forței armate în 
contextul confruntărilor militare la începutul secolului XXI, precum şi 
elaborarea unor norme internaționale, în cadrul ONU, OSCE care să permită 
delimitări între statele care luptă pentru securitate şi statele revizioniste. 

Impactul valorii Strategice a participării României la asemenea operaţiuni va 
permite Statului român să-şi câştige şi să-şi menţină Statutul de actor credibil şi 
furnizor de securitate în sistemul internaţional. Toate participările la misiuni de 
menținere a păcii a României să se bazeze pe concluzii analitice ale studiilor de 


securitate. 

